પાવર પેનલના હોદ્દેદારો દ્વારા અગાઉના સત્તાધીશો સામે રેસ્ટોરાંમાં લેવાતા ફૂડના ભાવમાં ૩પ ટકા ઘટાડો કરવાનું વચન અાપ્યું હતું, જે તેમણે પૂરું કર્યું ન હોવાનો અાક્ષેપ થઈ રહ્યો છે. રાજપથ ક્લબની તમામ ચાર રેસ્ટોરાં અને બેન્કવેટમાં ફૂડ કોન્ટ્રાક્ટ અેકમાત્ર ટીજીબીને અાપી દેવા ઉપરાંત ક્લબની ફૂડ અેન્ડ બેવરે‌િજસ કમિટીના ચેરમેન તરીકે પણ ટીજીબીના ચેરમેન નરેન્દ્ર સોમાણીની નિમણૂક કરાતાં દલા તરવાડી જેવો ઘાટ સર્જાયો છે, જે સભ્યોમાં ચર્ચાનો વિષય બન્યાે છે.